CELEX: 62022CN0202
Language: sk
Date: 2022-03-15 00:00:00
Title: Vec C-202/22: Návrh na začatie prejudiciálneho konania, ktorý podal Tribunal Judicial da Comarca do Porto Juízo Local Cível da Maia (Portugalsko) 15. marca 2022 – WH, NX/TAP – Transportes Aéreos Portugueses, SGPS, S.A.

27.6.2022   
            
            
               SK
            
            
               Úradný vestník Európskej únie
            
            
               C 244/16
            
         
      Návrh na začatie prejudiciálneho konania, ktorý podal Tribunal Judicial da Comarca do Porto Juízo Local Cível da Maia (Portugalsko) 15. marca 2022 – WH, NX/TAP – Transportes Aéreos Portugueses, SGPS, S.A.
      (Vec C-202/22)
      (2022/C 244/20)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Judicial da Comarca do Porto Juízo Local Cível da Maia
      
         Účastníci konania pred vnútroštátnym súdom
      
      
         Žalobcovia: WH, NX
      
         Žalovaná: TAP – Transportes Aéreos Portugueses, SGPS, S.A
      
         Prejudiciálne otázky
      
      
                  1.
               
               
                  Má sa s ohľadom na článok 5 ods. 1 písm. c), článok 6 ods. 1, článok 7 ods. 1 a článok 8 ods. 1 písm. b) nariadenia č. 261/2004 (1) poskytnúť náhrada za veľké meškanie v autobusovej doprave do konečného cieľového miesta, ktorú poskytol prevádzkujúci letecký dopravca cestujúcim, ktorí zmeškali prípojný let, rovnakým spôsobom ako pri meškaní letov?
               
            
                  2.
               
               
                  Predstavuje porucha uvedeného autobusu a potreba jeho nahradenia na ceste do konečného cieľového miesta, s ohľadom na odôvodnenie 14 a článok 7 ods. 3 nariadenia č. 261/2004, mimoriadnu okolnosť, ktorá oslobodzuje dopravcu od povinnosti platiť náhradu cestujúcim v prípade veľkého meškania vo vzťahu k plánovanému alebo očakávanému času príchodu autobusu do konečného cieľového miesta?
               
            
         (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, 2004, s. 1; Mim. vyd. 07/008, s. 10).